Oppiwater Kunstefees vir Fiesta-toekenning benoem - Artsvark
Oppiwater Kunstefees vir Fiesta-toekenning benoem
RSG en Lefra Produksies se Oppiwater Kunstefees wat aanboord die luukse MSC Sinfonia aangebied word, is so pas vir 'n Fiesta-toekenning as die gewildste Fees in 2016 genomineer.Hierdie kunstefees is baie uniek in die wêreld, want sover daar vasgestel kan word, bestaan daar nie nog so 'n kunstefees op 'n plesierboot nie.
Frans Swart, Besturende Direkteur van Lefra Kommunikasie en Bemarking sê hy is werklik opgewonde dat DIE OPPIWATER KUNSTEFEES hierdie besondere Fiesta Nominasie ontvang het. "Ons reël werklik 'n besondere kunstefees en ek moet sê dit is vir Feesgangers eintlik die ideale manier om te bespreek vir 'n Kunstefees. Jy het alles by jou op hierdie kunsskippie. Jy bly op die boot. Jy eet en drink op die boot. Jy sien tot 20 verskillende produksies op die Boot. So, dis effektiewelik goedkoper, maar almal is in 'n baie meer ontspanne luim om 'n kunstefees te geniet, want jy hoef nie eers na verskillende venue te jaag en parkering te soek nie." Magdaleen Kruger, Stasiebestuurder van RSG, sê sy is ook baie opgewonde oor die Fiesta Nominasie. "RSG is altyd voorlopers en ons is baie trots daarop om Suid-Afrikaanse kuns en kultuur te bevorder. Oppiwater is uniek en ons se al by voorbaat baie dankie aan al ons luisteraars wat daarvoor gesorg het dat Oppiwater genomineer is."
Feesgangers kan nou reeds stem vir die Fiesta-toekenning vir die OPPIWATER KUNSTEFEES. Dit is baie maklik. Gaan net na www.kyknetfiestas.co.za en kliek op die Oppiwater Kunstefees. Passassiers kan ook die skakel vind by www.oppiwater.co.za Kliek net op die blokkie wat sê: "STEM VIR FIESTA!"
RSG en LEFRA PRODUKSIES se vierde Oppiwater Kunstefees vind volgende jaar plaas van 30 April tot 5 Mei 2017 aanboord die luukse MSC Sinfonia. Die OPPIWATER KUNSTEFEES is 'n baie unieke kunstefees met meer as 20 verskillende Produksies wat elkeen 'n paar keer speel in die verskeie teaters en venues op die MSC Sinfonia. Volgende jaar se OPPIWATER KUNSTEFEES vertrek vanaf Kaapstad en besoek Namibië se mooie Lüderitz en Walvisbaai. Besprekings vir volgende jaar se Oppiwater Kunstefees kan gedoen word by 0860 11 44 11 of op die webtuiste: www.oppiwater.co.za VIr meer inligting, skakel gerus vir Lefra Produksies by 011 815 3000 of epos aan: admin@lefra.com